bade AC 


INDKALDELSE TIL ORDIN/ER GENERALFORSAMLING 


TIL AKTION/ERERNE I H. LUNDBECK A/S 


Der indkaldes herved til ordinær generalforsamling i H. Lundbeck A/S 


Onsdag den 26. marts 2014 kl. 10:00 


Generalforsamlingen afholdes på selskabets adresse: 


H. Lundbeck A/S, Ottiliavej 9, 2500 Valby 


Dagsorden 


I overensstemmelse med vedtægternes punkt 8.1 er dagsordenen følgende: 


1. Forslag om at selskabets årsrapport kun udarbejdes på engelsk. 

2. Bestyrelsens beretning om selskabets virksomhed i det forløbne år. 

3. Fremlæggelse af årsrapport til godkendelse. 

4. Godkendelse af vederlag til bestyrelsen for det indeværende regnskabsår. 

5. Beslutning om anvendelse af overskud eller dækning af underskud i henhold til den god- 


kendte årsrapport. 


6. Valg af bestyrelse. 


T: Valg af en eller to statsautoriserede revisorer. 


8. Eventuelle forslag fra aktionærer og bestyrelse. 


8.1 Forslag fra aktionær Kjeld Beyer om indsættelse af yderligere finansielle oplysninger i 


indkaldelsen til generalforsamling. 


8.2 Forslag fra aktionær Kjeld Beyer om forenkling af online-adgangen til selskabets årsrap- 
porter og regnskabstal. 


8.3 Forslag fra aktionær Kjeld Beyer om traktement på selskabets generalforsamlinger. 


8.4 Forslag fra bestyrelsen om vedtagelse af ændrede vederlagsretningslinjer for bestyrel- 


sen og direktionen i H. Lundbeck A/S. 


8.5 Forslag fra bestyrelsen om ændring af punkt 4.1 i selskabets vedtægter. 
8.6 Forslag fra bestyrelsen om at selskabet bemyndiges til at erhverve egne aktier. 


8.7 Forslag fra bestyrelsen om at dirigenten bemyndiges til at anmelde de på generalfor- 


samlingen vedtagne beslutninger til Erhvervsstyrelsen. 

9. Eventuelt. 

Fuldstændige forslag 

Ad dagsordenens punkt 1: 
Med virkning fra 1. januar 2014 er det i henhold til årsregnskabsloven tilladt alene at udar- 
bejde årsrapporten på engelsk. Det foreslås at vedtage en beslutning om, at selskabets års- 
rapport alene udarbejdes på engelsk. Beslutningen vil være gældende for årsrapporten for 
2013 og alle selskabets fremtidige årsrapporter. 


Bestyrelsen foreslår derfor, at der indsættes følgende nyt punkt 14.3 i vedtægterne: 


"14.3 
Selskabets årsrapport udarbejdes kun på engelsk." 


Ad dagsordenens punkt 2: 

Bestyrelsen indstiller, at beretningen tages til efterretning. 
Ad dagsordenens punkt 3: 

Det foresläs, at ärsrapporten godkendes. 
Ad dagsordenens punkt 4: 


Det foreslås, at bestyrelsens vederlag for indeværende regnskabsär fastsættes til samme 

beløb som for 2013: 

- Menige bestyrelsesmedlemmer modtager et grundhonorar på DKK 300.000 

- Formanden modtager tre gange grundhonoraret 

- Næstformanden modtager to gange grundhonoraret 

- Menige medlemmer af revisionskomitéen, vederlagskomitéen og den videnskabelige 
komité modtager DKK 200.000 i tillæg til grundhonoraret 

- —Formændene for komitéerne modtager DKK 300.000 i tillæg til grundhonoraret 


Ad dagsordenens punkt 5: 


Det foreslås, at der for regnskabsåret 2013 udbetales et udbytte på 64% af årets resultat, 
svarende til DKK 2,77 pr. aktie. Generelt er det bestyrelsens politik at udlodde mellem 2590 
og 35% af årets resultat i udbytte, men der kan afviges fra denne politik i særlige tilfælde. 


Ad. dagsordenens punkt 6: 


H. Lundbeck A/S' bestyrelse ønskes sammensat af personer der tilsammen besidder de fi- 
nansielle, farmaceutiske og internationale kompetencer, som påkræves for på bedst mulig 
vis at varetage selskabets og dermed aktionærernes interesser under hensyntagen til sel- 
skabets øvrige interessenter. Bestyrelsens væsentligste opgaver er at fastlægge Lundbecks 
overordnede strategi, opstille klare mål for selskabets direktion samt sikre, at direktionens 


medlemmer har de rette kompetencer. 


For en mere detaljeret beskrivelse af bestyrelsens ønskede kompetencer henvises til selska- 


bets hjemmeside: www.lundbeck.com > About Us > Corporate Governance. 





Generalforsamlingsvalgte bestyrelsesmedlemmer vælges eller genvælges hvert år, og valg- 
perioden for den siddende generalforsamlingsvalgte bestyrelse udløber således i forbindelse 
med indeværende generalforsamling. Bestyrelsen foreslår genvalg af følgende generalfor- 
samlingsvalgte bestyrelsesmedlemmer: Håkan Björklund, Christian Dyvig, Thorleif Krarup, 
Melanie G. Lee og Lars Rasmussen. Desuden foreslår bestyrelsen valg af Terrie Curran. Jes 
Østergaard ønsker ikke genvalg. Bestyrelsen forventer at genvælge Håkan Björklund som 


formand og Christian Dyvig som næstformand for bestyrelsen. 


Det er bestyrelsens vurdering, at de foreslåede kandidater tilsammen besidder den nødven- 
dige faglige og internationale erfaring, der sikrer selskabets position som en ledende global 
farmaceutisk virksomhed med fokus på forskning og udvikling inden for hjernesygdomme. 
Det er desuden bestyrelsens opfattelse, at bestyrelsens størrelse er hensigtsmæssig i for- 
hold til selskabets behov og ambitionen om at sikre en konstruktiv debat og effektiv beslut- 


ningsproces. Der er ved udvælgelse af kandidater taget hensyn til diversitet. 


Det anbefales i Anbefalinger for god Selskabsledelse, at mindst halvdelen af de generalfor- 
samlingsvalgte bestyrelsesmedlemmer er uafhængige af selskabet. Håkan Björklund, Mela- 
nie G. Lee, Lars Rasmussen og Terrie Curran opfylder kriterierne for uafhængighed. Thorleif 
Krarup og Christian Dyvig betragtes som afhængige i kraft af deres aktiviteter i Lundbeck- 
fonden. I tilfælde af at de foreslåede kandidater vælges til bestyrelsen, vil bestyrelsen leve 


op til anbefalingen om uafhaengighed som defineret i Anbefalinger for god Selskabsledelse. 


De foreslåede bestyrelseskandidater har folgende baggrund: 


Häkan Björklund 

Håkan Björklund, Ph.d. (neuroscience), født 14. april 1956, svensk statsborger, valgt til 
Lundbecks bestyrelse ved selskabets generalforsamling i 2011 og udpeget til formand for 
bestyrelsen i 2013. Han er medlem af revisionskomiteen og formand for vederlagskomiteen 
i Lundbeck. 


Häkan Björklund er konsulent i Avista Capital Partners. Han har mange ärs international er- 
faring fra den farmaceutiske industri. Gennem en årrække var han ansvarlig for forsknings- 
aktiviteter i Astra AB, hvor han senere blev ansvarlig for salg og marketing i Norden, ud- 
valgte lande i Europa samt Sydafrika. I 1999 til 2011 var han adm. direktør i Nycomed 
GmbH. 


Håkan Björklunds særlige kompetencer i forbindelse med bestyrelsesarbejdet i Lundbeck er 


hans kendskab til farmaceutisk forskning og udvikling samt hans industrikendskab. 


Håkan Björklund er formand for bestyrelsen i Acino Holding AG og medlem af bestyrelserne i 
Atos Medical AB og Coloplast A/S. 


Christian Dyvig 
Christian Dyvig, cand.jur. og MBA, født 11. oktober 1964, dansk statsborger, valgt til Lund- 
becks bestyrelse ved selskabets generalforsamling i 2011 og udpeget som næstformand i 


2012. Han er medlem af vederlagskomitéen og den videnskabelige komité i Lundbeck. 


Christian Dyvig har mange års erfaring fra den finansielle sektor med særlig fokus på virk- 
somhedskøb og -salg, samt som udøver af ejeransvar i en række virksomheder. Han var 
adm. direktør i Morgan Stanley i 2000-2003, partner i Nordic Capital i 2003-2009 og besty- 
relsesformand/-medlem i en række virksomheder, hvor han også har et personligt ejerskab 
(herunder Falck A/S, Kompan A/S og FIH Erhvervsbank A/S), i 2009-2011. 1. juni 2011 til- 
trådte han som adm. direktør i Lundbeckfonden. 


Christian Dyvigs særlige kompetencer i forbindelse med arbejdet i Lundbecks bestyrelse er 
hans finansielle kendskab og erfaringer med virksomhedskøb og -salg samt erfaring som ak- 


tiv ejerrepræsentant. 


Christian Dyvig er formand for bestyrelsen i FIH Erhvervsbank A/S og næstformand i ALK- 
Abelló A/S. 


Thorleif Krarup 
Thorleif Krarup, HA og HD, født 28. august 1952, dansk statsborger, valgt ind i Lundbecks 


bestyrelse i 2004. Han er formand for revisionskomitéen i Lundbeck. 


Thorleif Krarup har mange års erfaring fra den finansielle sektor som adm. direktør i Nykre- 
dit i 1987-1992, Unibank i 1992-2002 og Nordea i 2000-2002. Siden 2002 har han været 
bestyrelsesformand/medlem i en række børsnoterede/internationale virksomheder og senior 


rådgiver i internationale institutioner. 


Thorleif Krarups særlige kompetencer i forbindelse med arbejdet i Lundbecks bestyrelse er 
hans ledererfaringer fra internationale organisationer, hans kendskab til Lundbeck gruppens 
forretning og praksis samt hans kompetencer inden for global økonomistyring specielt ved- 
rørende regnskab, finansiering og kapitalmarkedet. 


Thorleif Krarup er formand for bestyrelsen i Exiqon A/S, næstformand i Falck A/S, samt 
medlem af bestyrelsen i ALK-Abellö A/S, Bisca, Lundbeckfonden og Lundbeckfond Invest. 


Melanie G. Lee 
Melanie G. Lee, Ph.d., CBE, FMedSci. D.Sc (Hons), født 29. juli 1958, engelsk statsborger, 
valgt til Lundbecks bestyrelse ved selskabets generalforsamling i 2012. Hun er medlem af 


den videnskabelige komité i Lundbeck. 


Melanie G. Lee har en bred akademisk baggrund og mange års erfaring fra den pharmaceu- 
tiske industri. Hun har haft flere stillinger på ledelsesniveau; senest som forsknings- og 
udviklingsdirektør og medlem af direktionen i Celltech plc og som vice president for forsk- 
ning og udvikling i UCB, hvor hun ligeledes var medlem af direktionen. I 2010-2013 var hun 
administrerende direktør for Syntaxin, og fra 2014 har hun været CEO for NightstaRx. 


Melanie G. Lee's særlige kompetencer i forbindelse med bestyrelsesarbejdet i Lundbeck er 
hendes erfaring med topledelse samt hendes viden om forskning og udvikling i den farma- 


ceutiske industri. 
Melanie G. Lee er medlem af bestyrelsen i BTG plc. 


Lars Rasmussen 
Lars Rasmussen, BSc Engineering, MBA, født 31. marts 1959, dansk statsborger, indstillet 
til valg til Lundbecks bestyrelse ved selskabets generalforsamling i 2013. Han er medlem af 


revisionskomitéen og kompensationskomitéen i Lundbeck. 


Lars Rasmussen har en bred ledelsesmæssig erfaring inden for global med-tech. Lars Ras- 
mussen blev administrerende direktør for Coloplast i 2008, har været medlem af direktionen 


samme sted fra 2001 og har i denne periode haft koncernansvar for en række forskellige 


funktioner, herunder globalt salg, innovation og produktion. Disse ansvarsområder er vare- 


taget med base i såvel Danmark som USA. 


Lars Rasmussens særlige kompetencer i forbindelse med bestyrelsesarbejdet i Lundbeck er 


hans erfaring med topledelse samt hans viden om effektivisering og internationalisering. 


Lars Rasmussen er medlem af bestyrelserne for TDC, MT Højgaard A/S samt Højgaard Hol- 
ding. 


Terrie Curran 

Terrie Curran, BSc Applied Sciences og Graduate Diploma i Marketing fra University of 
Technology i Sydney, født den 3. marts 1969, australsk statsborger, indstillet til valg til 
Lundbecks bestyrelse ved selskabets generalforsamling i 2014. 


Terrie Curran har omfattende erfaring fra den farmaceutiske industri fra sine lederroller i 
bl.a. Merck og Celgene, hvor hun har haft ansvar indenfor salg, marketing og market access 
samt licensaftaler, alliance management, pipeline- og porteføljestyring. Hun har haft globale 
kommercielle ledelsesroller og har siden 2013 været Corporate Vice President USA hos Cel- 


gene Pharmaceuticals. 


Terrie Currans særlige kompetencer i forbindelse med bestyrelsesarbejdet i Lundbeck er 
hendes globale erfaring og kommercielle viden fra bl.a. det amerikanske marked. Hendes 
viden gør hende til en relevant facilitator i diskussioner med bestyrelsen og direktionen om- 


kring kommercialisering og market access. 
Ad dagsordenens punkt 7: 

Bestyrelsen foreslår genvalg af Deloitte Statsautoriseret Revisionspartnerselskab. 
Ad. dagsordenens punkt 8: 

En aktionær (Kjeld Beyer) har stillet følgende forslag: 

1) Forslag om at indkaldelsen til generalforsamling suppleres med et uddrag fra årsrappor- 
ten, der indeholder en oversigt over regnskabstal, nøgletal for de sidste 5 år, driftsregn- 
skab og balance med notehenvisninger, oversigt over eventuelle ændringer i egenkapi- 
talen og en oversigt over tildelte aktieoptioner og tegningsoptioner pr. person. 

Udover de lovgivningsmæssige krav skal femårsoversigten over regnskabstal indeholde 
oplysninger om selskabets indre værdi i DKK, aktiekapitalen i DKK, den nominelle værdi 


af aktier i DKK, antallet af aktier, udbytteprocent pr. aktie, børskursen ved årets udgang 


og rentebærende gæld over 1 år. 


2) 


3) 


Oversigten over aktieoptioner og tegningsoptioner skal indeholde oplysninger om tilde- 
lingsår, antal, kurs og værdistigning i forhold til tildelingskurs på regnskabstidspunktet. 


Forslag om at der højst må bruges 2-3 menuer (klik) på hjemmesiden for at komme til 
selskabets kvartals- og regnskabstal. Menuerne skal være lettilgængelige og på dansk. 
Årsrapporten og bestyrelsens beretning på dansk skal være tilgængelige på hjemmesi- 


den i fem år. 


Forslag om at der for deltagende aktionærer på generalforsamlingen enten før eller efter 
generalforsamlingen serveres et traktement, der står i rimeligt forhold til selskabets 
forventninger for det kommende år. Hvis selskabet forventer et underskud eller en be- 


tydelig tilbagegang, vil der ikke blive serveret et traktement. 


Bestyrelsen har fremsat følgende forslag: 


4) 


5) 


Vedtagelse af ændringer til vederlagsretningslinjerne for bestyrelsen og direktionen i H. 
Lundbeck A/S. 


I 2012 vedtog generalforsamlingen de nuværende vederlagsretningslinjer for bestyrel- 
sen og direktionen i H. Lundbeck A/S. Udover en række - primært sproglige - tilpasnin- 


ger foreslår bestyrelsen følgende ændringer af vederlagsretningslinjerne: 


e Bestyrelsen har ophævet LTI programmerne for 2010 og 2011 i overensstemmelse 
med bemyndigelsen i vederlagsretningslinjerne, og det foreslås, at henvisningen til 


disse programmer fjernes fra vederlagsretningslinjerne. 


e Mulighed for at give direktionen adgang til at deltage i et incitamentsprogram i form 
af et warrantprogram (Warrantprogram 2014). Warrantprogram 2014 træder i stedet 
for det revolverende LTI-program i 2014, 2015 og 2016, hvilket indebærer at direkti- 
onsmedlemmerne ikke vil modtage nogen aktier eller aktiebaserede instrumenter un- 
der det revolverende LTI-program i 2014, 2015 og 2016. 


e Hele ordlyden af de opdaterede "Vederlagsretningslinjer for bestyrelsen og direktio- 
nen i H. Lundbeck A/S" vil blive offentliggjort på selskabets hjemmeside senest den 4. 
marts 2014. 


Bestyrelsen foreslår, at bestyrelsens bemyndigelse i medfør af punkt 4.1 i selskabets 
vedtægter til at forhøje selskabets aktiekapital ændres, så bestemmelserne i punkt 4.1 


flugter med Erhvervsstyrelsens praksis. 


Bestyrelsen foreslär derfor at punkt 4.1 erstattes med folgende nye punkt 4.1-4.3: 


"4.1 

Bestyrelsen er indtil den 30. marts 2015 bemyndiget til ad en eller flere gange at forhø- 
je selskabets aktiekapital med et nominelt beløb indtil kr. 40.000.000. De nye aktier 
skal udstedes til markedskurs, og kapitalforhøjelsen skal ske uden fortegningsret for 
selskabets eksisterende aktionærer. Bestyrelsen kan bestemme, at kapitalforhøjelsen 
helt eller delvist skal ske på anden måde end ved kontant betaling, herunder som ve- 
derlag for selskabets erhvervelse af bestående virksomhed eller andre aktiver. 


4.2 

Bestyrelsen er indtil den 30. marts 2015 bemyndiget til ad en eller flere gange at forhø- 
je selskabets aktiekapital med et nominelt beløb indtil kr. 40.000.000. Kapitalforhøjel- 
sen skal ske med fortegningsret for selskabets eksisterende aktionærer. Bestyrelsen 
skal fastsætte tegningskursen. Bestyrelsen kan bestemme, at kapitalforhøjelsen helt el- 
ler delvist skal ske på anden måde end ved kontant betaling, herunder som vederlag for 


selskabets erhvervelse af bestående virksomhed eller andre aktiver. 


4.3 
Den kapitalforhøjelse, som bestyrelsen måtte bestemme i medfør af punkt 4.1 og 4.2 
kan ikke overstige et samlet nominelt beløb på kr. 40.000.000." 


Bestyrelsen har ophævet de eksisterende punkter 4.2 og 4.3, der begge var fuldt ud- 
tømt og udløbet hhv. den 14. april 2010 og den 21. april 2013. Bestyrelsen har foreta- 
get de nødvendige ændringer i punkt 4.7-4.13 og bilag 7-10, således at de afspejler op- 
hævelsen af de eksisterende punkter 4.2 og 4.3. 


6) Det foreslås, at bestyrelsen bemyndiges til indtil næste ordinære generalforsamling at 
lade selskabet erhverve egne aktier med en samlet nominel værdi på op til 10% af ak- 
tiekapitalen i overensstemmelse med den gældende lovgivning herom. Købskursen for 
de pågældende aktier må ikke afvige mere end 10% fra den ved erhvervelsen noterede 
kurs på NASDAQ OMX Copenhagen A/S. 


7) Bestyrelsen foreslår, at generalforsamlingens dirigent bemyndiges til at foretage sådan- 
ne ændringer i og tilføjelser til det på generalforsamlingen vedtagne og anmeldelsen til 
Erhvervsstyrelsen, som måtte blive krævet af Erhvervsstyrelsen i forbindelse med regi- 


strering af de vedtagne ændringer. 


Til vedtagelse af dagsordenens punkt 8.5 kræves, at forslaget vedtages af mindst 2/3 af de afgiv- 
ne stemmer samt af mindst 2/3 af aktiekapitalen repræsenteret på generalforsamlingen. Alle an- 
dre fremsatte forslag kan vedtages med simpelt stemmeflertal. 


PRAKTISK INFORMATION 


H. Lundbeck A/S byder alle aktionærer, der har rekvireret adgangskort til sig selv og en eventuel 
medfølgende rådgiver, velkommen på generalforsamlingen. Der gøres opmærksom på, at man kun 
kan deltage i generalforsamlingen, hvis man har rekvireret adgangskort forud for generalforsam- 
lingen. Stemmesedler udleveres sammen med adgangskort. Adgang til generalforsamlingen sker 
via Receptionen, Ottiliavej 9, 2500 Valby. Der er begrænsede parkeringsforhold på Ottiliavej og 


Krumtappen. 


Adgangskort udleveres i henhold til vedtægternes pkt. 10.1, til aktionærer med stemmeret. 
Stemmeret tilkommer alene aktionærer, som er noteret i ejerbogen på registreringsda- 
toen den 19. marts 2014 eller som på dette tidspunkt har anmeldt og dokumenteret de- 
res erhvervelse af aktier i selskabet med henblik på notering i ejerbogen, jf. vedtægternes 
punkt 10.4. 


Adgangskort og stemmeseddel til generalforsamlingen kan rekvireres til og med den 21. 
marts 2014 via selskabets hjemmeside www.lundbeck.com, ved henvendelse til Computershare 
A/S, Kongevejen 418, 2840 Holte, tlf. 4546 0999, eller ved at returnere bestillingsblanketten til 
Computershare A/S. Adgangskort og stemmesedler fremsendes fra den 19. marts 2014. 





Selskabets aktiekapital udgør nominelt DKK 981.315.140 fordelt på aktier å DKK 5. Hvert nomi- 
nelt aktiebeløb på DKK 5 giver én stemme, jf. vedtægternes pkt. 10.6. 


Såfremt det på generalforsamlingen besluttes at udbetale udbytte til aktionærerne, vil udbyttet - 
med fradrag af eventuel udbytteskat - blive udbetalt ved overførsel til de af aktionærerne opgivne 


konti i overensstemmelse med de for VP SECURITIES A/S gældende regler herfor. 


Selskabet offentliggør senest den 4. marts 2014 på selskabets hjemmeside, www.lundbeck.com, 





følgende oplysninger og dokumenter: 1) Indkaldelsen, 2) det samlede antal aktier og stemmeret- 
tigheder på datoen for indkaldelsen, 3) dokumenter, der skal fremlægges på generalforsamlingen 
herunder revideret årsrapport og udkast til nye vederlagsretningslinjer, 4) dagsordenen for gene- 
ralforsamlingen og de fuldstændige forslag og 5) formularer til stemmeafgivelse ved brev og fuld- 


magt. 


Aktionærer kan skriftligt stille spørgsmål til dagsordenen og dokumenter til brug for generalfor- 


samlingen. Spørgsmål kan fremsendes pr. post eller pr. mail til investor@lundbeck.com. Frem- 





sendte spørgsmål vil blive besvaret skriftligt eller mundtligt på generalforsamlingen, medmindre 
svaret er offentliggjort via en spørgsmål/svar funktion på selskabets hjemmeside, 


www.lundbeck.com, forud for generalforsamlingen. 





Såfremt De er forhindret i at deltage i generalforsamlingen, vil selskabets bestyrelse gerne mod- 
tage fuldmagt til at afgive de stemmer, der er tilknyttet Deres aktier. I så fald skal fuldmagts- 


blanketten returneres i udfyldt, dateret og underskrevet stand, således at den er Computershare 


9 


10 


A/S, Kongevejen 418, 2840 Holte, i hænde senest den 21. marts 2014. Ønsker De at give fuld- 
magt til andre end selskabets bestyrelse, kan fuldmagtsblanket til tredjemand anvendes. De 


nævnte fuldmagtsblanketter kan findes på selskabets hjemmeside, www.lundbeck.com. Afgivelse 





af fuldmagt kan tillige ske elektronisk via www.lundbeck.com ved anvendelse af depotnummer og 





adgangskode eller NEMID senest den 21. marts 2014. 


Endvidere har De mulighed for at brevstemme. I så fald skal brevstemmeblanketten returneres i 
udfyldt og underskrevet stand, således at den er Computershare A/S, Kongevejen 418, 2840 Hol- 
te, i hænde senest den 25. marts 2014 kl. 12:00. Blanket til brug for stemmeafgivelse pr. brev 


kan også findes på selskabets hjemmeside www.lundbeck.com, hvor brevstemme endvidere kan 





afgives elektronisk. 


Også i år tilbyder Lundbeck simultantolkning fra dansk til engelsk i Auditoriet. Endvidere bliver 
generalforsamlingen transmitteret direkte via webcast på dansk og engelsk (kan genses efter ge- 


neralforsamlingen). Se selskabets hjemmeside, www.lundbeck.com. 





Såfremt De har et handicap, der gør passagen fra indgangen til Auditoriet besværlig, kan De re- 


kvirere hjælp fra personalet ved ankomst i receptionen. 


Valby, den 4. marts 2014 


Bestyrelsen 
H. Lundbeck A/S 


Denne side er med vilje efterladt blank. 

H. Lundbeck A/S 
Ottiliavej 9 
DK-2500 Copenhagen Valby 


